André Beauneveu
Store norske leksikon,Kunst og estetikk,Bildende kunst,Kunsthistorie,Skulptur og mosaikk middelalderen
André Beauneveu var en fransk billedhugger og maler av flamsk herkomst. Ved siden av Claus Sluter var han Frankrikes største kunstner på 1300-tallet.
Han representerer den sene gotikkens tunge skulpturale formbehandling, der tysk og nederlandsk innflytelse gjør seg gjeldende; figurproporsjoneringen er mindre slank, ofte med bruk av dype, plastiske tverrfolder i draperiene. Av hans arbeider kjennes deler av fire gravmonumenter som han utførte i 1360-årene for Karl 5, med liggende figur av kong Karl selv og hans forgjengere, samt statuen av St. Katarina i Notre Dame.Siden kom han i tjeneste hos kongens bror, kunstelskeren Jean de Berry. For ham illustrerte han blant annet et psalter med 24 tronende profet- og apostelfigurer. Les mer i Store norske leksikon middelalderen kunst i Frankrike skulptur